text: Stressede pædagoger klager til byrådet
  06 marts 2014 kl. 14.39
  Få resurser: Pædagogerne i Billund Kommune føler sig så presset, at de har sendt et åbent brev til byrådet. Det skriver Jydske Vestkysten torsdag.
  I Billund er der ikke pædagoger nok til både at skifte bleer og trøste grædende børn. I et åbent brev til byrådet klager pædagogerne nu over arbejdsforholdene i kommunen, der kalder sig Børnenes Hovedstad:
  - Det går ud over vores daglige kontakt med forældrene. Vi får ikke givet dem ordentlig besked om ting, der kan være sket i løbet af dagen. Det er meget vigtigt med den kontakt, understreger tillidsrepræsentant Annika Hundebøl Søndergaard, over for Jydske Vestkysten.
  Billund kommune bruger cirka 12.000 kroner mindre pr. barn på pasning af de 0 til 10-årige end landsgennemsnittet, som er 43.688 kr.
  Politikerne rækker hånden frem til dialog og er indstillet på at se på nærmere på normeringen pr. barn.
  